Tämä on Atmosphere, baari ja ravintola -
maailman korkeimman rakennuksen, Burj Khalifan, 122. kerroksessa.
Tämä on yksi maailman kalleimmista hampurilaisista. Katsokaa nyt.
Onko tuo kaikki kultaa? -On. 24 karaatin kultaa.
Muuten en juustohampurilaista huolisikaan. -Hyvää ruokahalua.
Pakko näyttää teille.
Voi luoja! -Eikä.
Voi luoja!
Iloinen, nälkäinen mies
Matkustaa meritse ja maitse
Hän yrittää ymmärtää
Pastan, possun, kanan ja lampaan taidetta
Hän ajaa luoksenne
Hän lentää luoksenne
Hän laulaa teille
Ja tanssii teille
Hän nauraa kanssanne
Ja itkee vuoksenne
Hän pyytää vain yhtä vastapalvelusta Joku, olkaa kilttejä
Voiko joku
Voiko joku ruokkia Philin?
Joku, ruokkikaa hänet nyt
Marhaba Dubaista.
Arabian niemimaan Persianlahden rannalla sijaitseva hohtava metropoli -
Dubai on Arabiemiirikuntien suurin kaupunki.
Lensin tänne matkalla Kapkaupunkiin poikani Benin kanssa.
Hän oli silloin mukana sarjassa. Meillä oli välilasku täällä Dubaissa.
Oli noin 40 astetta lämmintä, joten mitä voi tehdä?
Menimme ostariin.
Se on maailman suurin ostoskeskus.
Ajattelin, että sellainen Dubai on.
Olin väärässä.
Prameuden takana on vanha osa kaupunkia, josta ei juuri kuule.
Haluan käyttää aikaa sen tutkimiseen.
Mutta olitpa täällä tai Dubain osassa, joka näyttää tältä,
olet kaupungissa, jossa on kukoistava maahanmuuttajaväestö.
Noin 85 prosenttia Dubain asukkaista on muuttanut tänne muista maista,
minkä ansiosta täältä löytyy mahtavaa kansainvälistä ruokaa.
Kuten tästä paikasta, jota pyörittää kolme veljestä.
Miksi veljekset työskentelisivät yhdessä?
Mohammad, Wassim ja Omar Orfali ovat Syyriasta.
He avasivat koko Lähi-idän ja Afrikan parhaan ravintolan.
Tämä on Orfali Bros.
Mohammad -Vihdoinkin.
Terve. -Miten menee?
Hauska tutustua. Terve, tiimi.
Terve, terve.
Tänään Mohammad laittaa ruokaa vain minulle, kun parkkeeraan itseni tiskille.
Veljesi ovat täällä. Onko sinulla muuta perhettä Syyriassa?
Osa perheestä on Syyriassa. -Käytkö siellä?
Valitettavasti en. -Tämä on rankkaa aikaa.
Lähdin vuonna 2005. Kävin siellä viimeksi vuonna 2009. Valitettavasti.
Se on pitkä aika. -Menemme takaisin.
Olemme Alepposta, yhdestä maailman vanhimmista asutuista kaupungeista.
Aleppon keittiön moninaisuus -
on peräisin vuosien ja vuosisatojen lukemattomista kerroksista, ihmisistä,
aineksista ja kokeista.
Kippis. -Syyrialle ja sinulle. Kiitos.
Se on vähän viinimäistä. -Ruusu-kirsikka-kombucha.
Oletko valmis?
Olenko valmis? -Mahtavaa.
Ensimmäinen purtava on maissia. Tostadat on valmistettu masa-jauhoista.
Valmistamme ne itse. Tämä on ensimmäinen, rapea maissikerros.
Sitten kermainen, maissin mehusta tehty. Haihdutus, emulgointi ja kerman teko.
Tämä on arvatenkin Meksikon innoittama. -Ehdottomasti.
Miten löysit meksikolaista ruokaa Syyriassa?
En ole käynyt Meksikossa, mutta luen paljon maan ruoasta.
Sinun täytyy mennä. -Haluan, mutta Meksiko on kaukana täältä.
Se pitää suunnitella hyvin. -Olet kaukana minusta, mutta tulin silti.
Paistamme myös maissisilkin. -En ole koskaan syönyt maissisilkkiä.
Katso, miten kaunista. -Kaikki käytetään.
Yksi vai kaksi suupalaa? -En usko, että yksi onnistuu.
Haluan kuulla tuon. Rapeaa, kermaista ja räjähdysmäistä maissia.
Tässä on paitsi kaikki koostumukset myös eri maut.
Yhtäkkiä tajuaa, kuinka monta eri makua maississa on.
Seuraavaksi… Smetanalla täytetty kaviaarisämpylä.
Smetana on venäläistä hapankermaa.
Tämä on yksi suosikeista avaamisesta lähtien.
Miksihän. Tuo on hyvin runsas keko. -Kyllä. Siitä tulee kaksi suupalaa.
Ensin pelkkä kaviaari, näin.
Hyvä, kaviaari kokonaan.
Dippaa se nyt smetanaan.
En ole koskaan syönyt näin paljon kaviaaria kerralla.
Yksi suupala, antaa mennä.
Minulla on yksi veljelle.
Ei! Tykkäätkö työskennellä veljiesi kanssa?
Rehellisesti sanottuna…
Kyllä ja ei. -Kyllä ja ei?
Richard? -Richard.
Onneksesi hän pitää sinusta. En olisi antanut tätä.
Kaksi suupalaa. -Ensin kaviaari.
Sitten sämpylä.
Älä odota. Antaa mennä. -Älä odota. Tunge se…
Kiitos, että annoit sen hänelle.
Olen odottanut oikeaa hetkeä sanoa: "Saat potkut."
Haluan, että hän lähtee hyvissä merkeissä.
Voimme jatkaa, kunnes käsket lopettaa. -Tässä saattaa mennä tovi.
Herkuttelu jatkuu.
Savuista munakoisoa, jolla paahdettua paprikaa, tahinia,
syötäviä kukkia ja kahta eri chiliä.
Sitten Sichuan tapaa Syyrian wagyu-naudanlihanyyteissä.
Suolainen sienikermalla täytetty tuulihattu, jonka päällä on kvitteniä -
ja naudanlihasta sianlihan sijaan tehtyä prosciuttoa, koska tämä on muslimimaa.
Yksi suupala? -Yksi.
Minusta yksi suupala on hyvä. -Hyvä on.
Tässä vaiheessa, syötyäni kaiken tämän upean ruoan, olin ihan täynnä.
Sitten hän sanoi, että minulla on hampurilainen.
Pudotin edellisen hampurilaiseni. En pudota tätä.
Kas näin.
Käsin pilkottua wagyu-naudanlihaa, salainen kastike, karamellisoitua sipulia.
En tiedä. Paras hampurilainen ikinä?
Joo, ehkä.
Richard, älä ole tyhmä.
Nyt minun pitää tulla Dubaihin, kun haluan hampurilaisen. Pilasit ne.
Söin kaiken, mitä Mohammad teki, ja sitten hän esittelee minut veljilleen.
He ovat kondiittoreita.
Ovatko nämä ne kuuluisat veljet? -Kyllä. Wassim on nero.
Oletko nero? -Joo.
En. -Ja Omar.
Mitä hän tekee? -Hänkin on kondiittori.
Hienoa, että hän sanoi: "Tämä veljeni on nero. Tässä on toinen veljeni."
Eikö hän ole nero? -Hän on…
Onko hän Fredo? -Hän on selkäranka.
Kylläpä he työskentelevät kivasti yhdessä. Katsoitko, Richard?
Ihania ranskalaisia leivonnaisia, vaikka he eivät ole käyneet Ranskassa.
Tämä on rapeaa dulce de lechen kera.
Kiitos, kokki. Kokit.
Tämä on kulttuurimme innoittama, suklaa-hapankirsikka.
Hyvänen aika. -Ole hyvä.
Riisivanukas, josta teimme mandariinin. -Kuin appelsiinimuna.
Mistä pistaasi on? Alepposta.
Kakku mustasta seesamista ja yuzusta. -Voitko uskoa?
Hasselpähkinäpraliini ranskalaisen kondiittorimestari Pierre Hermén tyyliin.
Mangoa.
Emme ole koskaan syöneet näin paljon jälkiruokia.
Tervetuloa viimeiseen kohtaukseeni.
Nyt kun olen päässyt alkuun, on aika tutkia vanhaa Dubaita.
Mikä olisikaan parempi tapa tutustua paikkaan -
kuin tavata joku, joka on käynyt kaikissa maailman maissa.
Drew Binsky on luultavasti maailman paras tubettajamatkaaja ikäluokassaan.
Hän tekee asioita, joita en olisi uskaltanut tehdä edes siinä iässä.
Mitä?
Saan nyt kaksi yhden hinnalla,
sillä Drewn salaliittolainen Deanna on myös täällä.
Kaksi juutalaista ja filippiiniläinen… -Uusi komediasarja.
Mainitsinko, että he menivät juuri naimisiin? Siis ihan äsken.
Tervetuloa Dubaihin.
Onko tämä häämatkanne? -On.
Kiitos, kun vietätte sen kanssani. -Eipä kestä.
Tätäkö odotitte häämatkaltanne? -Kyllä.
Hei, mitä kuuluu? Mikä sinun nimesi on? -Nimeni on Nihal.
Minä olen Phil.
Drew. -Deanna. Hauska tavata.
Pidätkö intialaisesta ruoasta? -Rakastan sitä.
Niin minäkin.
Kerrohan, mitä tässä on. -Parathaa, eikö?
Kyllä, sipuli-parathaa ja aloo methi parathaa.
Se on kuin paras pannukakku ikinä. -Pidän siitä.
Illalla täällä on pitkä jono. Sisälle on vaikea päästä.
Tulimme oikeaan aikaan.
No niin, maistetaan. -Anna mennä.
Odota, Nihal. -Tärkeä hetki.
Heti hymyilyttää. Maistuuko? Se on vähän tulista.
Voi miten hyvää. -Tulista on.
Drew muistuttaa minua, että matkustaminen olisi pitänyt aloittaa aiemmin.
Olette vielä nuoria, mutta olette jo käyneet maailman jokaisessa maassa.
Montako niitä on? -Niitä on 197.
Minä en pääse 197 maahan. -Ei sitä tiedä.
Sitä minä yritän sanoa ihmisille: Menkää, kun olette nuoria.
Matkailu on parasta koulutusta. -Joo!
Sanon sitä kaikille. -Siinä kaikki.
Voin lisätä vielä jotain.
Jos voit matkustaa jonkun kanssa, voit valloittaa maailman tai tehdä mitä vaan.
Luulin, että sanoisit: "Jos voit matkustaa jonkun kanssa, voit elää hänen kanssaan."
Monica ja minä lähdimme Eurooppaan seurusteltuamme vain kolme kuukautta.
Se oli parisuhteen testi, koska milloin ollaan enemmän yhdessä kuin matkoilla?
Näet hyvät, huonot ja rumat asiat. -Monica näkee lähinnä rumat.
Minne menemmekään? -Afganistanilaiseen teehuoneeseen.
Arabialaiseen teehuoneeseen. -Unohdit, missä maassa olet.
Arabialainen teehuone on Bastakiyan alueella.
Ei Buster Keatonin alueella.
Tiedän, että tämä on vanha Dubai, mutta odotin ehkä jotain tuhansia vuosia vanhaa.
Koska täällä on historiaa.
"Vanha Dubai" on siis ehkä 50 tai 60 vuotta vanha.
Joo, 70- ja 80-luvuilta.
Yksi poukama on Dubain alkuperäinen asutuspaikka, jonne tuli kauppiaita.
Öljyteollisuus, mistä korkeat rakennukset. -Onko täällä öljyä?
Ennen tämän rakentamista oli vain telttoja aavikolla.
Siinä kaikki.
Voinee sanoa, että teltta-ajoista on edistytty aika paljon.
Tuolla se on. -Teehuone.
Arabialainen teehuone. Tämän lähemmäksi kamelia en halua…
Tämä paikka tuntuu enemmän Lähi-idältä.
ARABIAN TEA HOUSE ON KOTINI
Saamme pian ruokaa ja teetä. He ovat erikoistuneet teehen.
Onko teillä ehdotonta suosikkimaata? -Rakastamme Irania.
Niinkö? -Meinasin juuri sanoa saman.
Se johtuu vieraanvaraisuudesta. Lähi-idässä ollaan todella ystävällisiä.
Näen sen täällä.
Anteeksi, tässä on leipää. -Näyttää hyvältä.
Ihanaa leipää ja salaatti. -Minä pidän salaatista.
Katsokaa nyt. Karitsanpotka-kabsaa.
Kana-salonaa. Ihania nimiä.
Onko tämä lammasta? -Maistetaan.
Kippis. -Ryhmäkippis.
Voi jestas. Onpa pehmeää.
Teehuoneen omistajat Rania ja Ali käyvät varmistamassa, että teemme kaiken oikein.
Mitä maistoitte?
Sitruuna-tikkaa? -Loistavaa.
Se on ainutlaatuinen ruoka täällä. -Marinoitu mustassa sitruunassa.
Tämä on musta sitruuna. -Kuivattu.
En ole nähnyt sitä.
Pitäisikö minun puristaa tätä? -Tai voit syödä sen.
Voinko? -Tietenkin.
Yksin en olisi mennyt lähellekään tätä, mutta tämähän on hyvää.
Nyt sinun pitää maistaa riisiä. Se on paikan tähti.
Selvä. Meillä on uusi tähti, Richard.
Olen odottanut.
Se on Alin äidin resepti.
Annamme hänelle silloin tällöin vähän ruokaa maistettavaksi,
jotta hän voi kertoa, täyttääkö se hänen vaatimuksensa.
Onko hän kova? -Kyllä, vähän.
No niin.
Missä äitisi on? Mikä hänen nimensä on? -Mariyam.
Mariyam.
Tervetuloa maailman surkeimpaan jatko-osaan: Arabian Pölvästi 2.
Pitää vielä totutella.
Kamelit…
Nautin tästä paljon vähemmän kuin sinä.
Matkustin aavikolle asti, joten nyt kun olemme täällä,
kokeillaanpa sitten jotain muuta, mitä pelkään, haukkametsästystä.
Hei, ystäväni.
Tämä on Mohammed Nara Desert Escapesta.
Hän opettaa minulle tästä linnusta, jolla on pitkä, terävä nokka ja kynnet.
Tämä on Ghost, muuttohaukka.
Ja tämän maan symboli. -Se on kaunis.
Se on maapallon nopein eläin.
Nämä kaverit voivat kiitää 389 kilometrin tuntinopeudella.
Lentääkö se nyt? -Kyllä, ja laskeutuu sitten kädellesi.
Oletko varma? -Inshallah. Yritetään.
Aavikolla asuvat beduiinit päättivät ottaa haukat kiinni -
ja kouluttaa ne metsästämään heille ruokaa.
Laita vasen käsi sisään. -Hermostuttaa.
Ei. Pidä tästä tiukasti kiinni. -Pidän tiukasti kiinni.
Se tuumaa: "Tulin, tein mitä pitikin. Missä ruoka on?"
Olen aivan samaa mieltä. Minullakin on nälkä.
Siinä se on.
Oli mukavaa tapata Ghost-haukka.
Se ei käynyt kiinni silmiini. Se oli hyvä poika.
Mutta ohjelmassa ei ruokita haukkaa. Mohammed ja minäkin ansaitsemme lihapalan.
Mutta teemme sen niin kuin täällä on tehty tuhansia vuosia.
Foliota lukuun ottamatta.
Terve. -Meillä on arabialaista lammas-madfoonia.
Tämä kastike on sinulle. Voit ottaa leipää tästä.
Kiitos. -Kiitos.
Hienoa. Hän käski tehdä näin. Otetaan tästä näin.
Ja tässä on vähän kastiketta. -Aivan.
Se on tulista.
Onko tämä beduiiniruokaa? -Kyllä.
Herkullista.
Tämä on ainutlaatuisten kokemusteni listan kärjessä.
Olemme tässä keitaassa noin tunnin päässä Dubaista,
mutta voisimme yhtä hyvin olla erämaassa. Olemmekin erämaassa.
Onpa kiva, että täällä erämaassa on tuoli ja tyynyjä.
Jos pidät kotiruoasta, sinun täytyy käydä tässä paikassa Dubaissa.
Se on reissun arvoinen.
Tämä on Bait Maryam, joka tarkoittaa "Maryamin taloa".
Tässä ovat Salam Dakkak ja hänen tyttärensä Nada.
Maryam oli Salamin äiti.
Heippa. -Terve.
Salam valmistaa palestiinalais- jordanialaista ruokaa lapsuudestaan.
Tervetuloa Bait Maryamiin. Ihanaa, että tulit.
Luin juuri, että olet vuoden naiskokki. -Kyllä.
Ja ravintola on omistettu äidillesi. -Kyllä, ja nämä ovat hänen verhonsa.
Olivatko nämä hänen verhonsa? Halusit, että se tuntuu kodilta.
Aivan. Tunnen, että hän on lähelläni koko ajan.
Hän sanoo aina jotain hämmentäessään, että hän ei hämmennä sitä, vaan Maryam.
Kaunista.
Ei vain siksi, että ruoka on meidän, mutta kun maistat sitä, tunnet energiaa.
Vaikka et olisikaan Lähi-idästä, tunnet silti olosi kotoisaksi.
Arabit tunnetaan mausteistaan. -Kyllä.
Meillä on teille tänään erityinen ruoka, kibbeh nayyeh. Se on raakaa lihaa.
Hän on kotoisin kylästä nimeltä Tarshiha.
Se on tunnettu raa'asta lihastaan. Haluamme tuoda sen sinulle.
Vanhempani ovat kotoisin Saksasta.
Kun olimme pieniä, äitini kääri raakaa jauhelihaa,
lisäsi vähän suolaa ja laittoi kulhoon. Se oli välipalani.
Söin jo silloin kibbeh nayyehia.
Tämä näyttää vähän hienostuneemmalta kuin äidin hampurilaisliha.
Bulgurvehnä pitää pestä. Sitten poistetaan kaikki vesi.
Sitten lisätään kaikki mausteet, kuten roomankumina, murdiqush…
Murdiqush? En ole kuullut sitä. Onko sille englanninkielistä sanaa?
Se on kuin "margoram". -Meirami.
Kyllä, olet oikeassa. -Kyllä.
Ei hullumpaa, Phil. -Tämä on mausteseos kibbehille.
Se on tarkoitettu kibbehille, paljon mausteita.
Eri mausteita? -Kyllä, neilikkaa. Ei liikaa, vain vähän.
Ja kanelia. -Aivan.
Sitten alamme tehdä näin.
Kun luin, että tämä on levanttilaista ruokaa… Tarkoittaako se koko aluetta?
Kyllä. -Mitä lihaa tämä on?
Se on lammasta. Se erityinen osa jalan sisäpuolelta.
Siitä tulee koneessa hyvin pehmeää.
Hän opetti ruoanlaittoa. Sitten hän muutti Yhdysvaltoihin ja takaisin.
Hän piti lähinnä huolta meistä.
Sanoimme, että on aika ajatella itseäsi ja tehdä jotain, mistä pidät.
Hän sanoi haluavansa ravintolan. -Tämä on unelmani. Kyllä.
Onpa se kaunis. -Hän antaa sinulle maistiaisen.
Näytän, miten se tehdään. Se pitää syödä oikein, jotta maistaa kaiken.
Ota sitten tuosta leipää.
Ota myös tästä. -Tästä, tästä ja tästä.
Teen kaiken, mitä sanotte.
Pidätkö sipulista? -Joo.
Mahtavaa.
Yksi suupala? -Joo.
Syö pois. Älä… Niin hyvää.
En tiedä, mitä tapahtui, mutta kun maistoin sitä…
Minne se vie sinut?
On hetkiä, jotka vievät sinut muualle.
Eikä vain toiseen maailmaan, kuten Dubaihin.
Ne vievä toiseen aikaan, paikkaan ja ihmisyyteen.
Minun täytyy kertoa jotain. -Kerro.
Se on aivan hullua.
Herkistyin.
Saat minut itkemään.
Aina, kun teen sitä, muistan äitiäni.
En tiedä, johtuuko se tarinastasi. -Niin. Minähän varoitin sinua.
Mutta… En usko, että kyse on siitä.
On todella hurjaa tuntea jotain ruoassa.
Niin se vain on.
Se on taikaa.
Panin koko sydämeni ja rakkauteni ruokaan.
Meinasin sanoa… -Minun pitää ruokkia ihmiset.
En halunnut liioitella. -Ei, ymmärrän.
Mutta sinä ymmärrät.
Eikö ole upeaa, että ruoka voi tehdä sen? Se siinä on parasta. Niin ei käy aina.
Tietyt ruoat ovat herkullisia, ja se riittää.
Se on aina tärkeintä. "Tämä maistuu upealta. Syödään."
Mutta tässä on kyse toisesta ulottuvuudesta.
Kunpa vaimoni olisi täällä. Tänään on hääpäivämme.
Oikeastiko? -Olisit tuonut hänet tänne.
Olisi pitänyt. Tulen takaisin. -Niin.
Lupaa tulla käymään. -Toki.
Jos pidät ruoastani. Muuten ei tarvitse.
Jonain päivänä sanot vielä: "Taas Phil."
Ei, ei ikinä. -Nyt riittää!
Satuimme saapumaan Dubaihin muslimien pyhän kuukauden ramadanin viime päivinä.
Ramadan on juhlapyhä, jolloin paastotaan noin 30 päivää -
auringonnoususta auringonlaskuun.
Jokailtainen paaston rikkominen on nimeltään iftar.
Tuhannet ihmiset kokoontuvat vanhan Dubain kaduille ramadanin aikaan -
rikkomaan paaston yhdessä.
Saan nyt liittyä heidän seuraansa.
Tapaan Drewn ja Deannan ja tapaan Peyman Al Awadhin,
joka on loistava ruokabloggaaja.
Sitten tapaan kaikki nämä herrat ympärilläni.
Miten menee? -Hei, ystäväni.
Hauska tutustua. -Terve.
Eikö olekin siistiä?
Pärjäätkö? -Pärjään kyllä. En ole…
Tarvitsetko lisää tilaa? -En, tilaa riittää.
Selkäni ja jalkani eivät vain ole yhtä hyvät kuin sinulla.
Mutta sinä… -Katso, miten istun.
Olet varmaan tehnyt niin koko elämäsi.
Paljonko täällä on väkeä?
Tänne kokoontuu noin 3 000 – 4 000 ihmistä joka päivä.
Näille kaduille, joilla juuri kävelin. Se on hyvin tunteikasta.
Kaikki syövät saman ruoan. Näen appelsiinin, taateleita…
Onko tämä keittoa? -Se on Etelä-Intiasta. Sen nimi on kanji.
Kanji? Tiedän sen. Toki. -Se on riisipuuroa.
Ovatko kaikki täällä intialaisia? -Tämä on sekalainen yhteisö.
On intialaisia, pakistanilaisia ja bangladeshilaisia.
Mitä pussissa on? -Pikkupurtavaa.
Pikkupurtavaa? Pidämme niistä. -Vain pikkupurtavaa.
Hän on puhelimessa.
Kuka soittaa näin tärkeällä hetkellä? -Poikani.
Hän kysyi, onko tämä oikea hetki rikkoa paasto… Tuo on se kutsu.
Nyt voimme rikkoa paaston.
Kaikki on myös synkronoitu, joten kaikki moskeijat antavat rukouskutsun yhtä aikaa.
Siksi kuulet… Ne eivät ole kaikuja.
Se on lempijuttuni. -Olen kananlihalla.
Rikomme paaston taateleilla. -Kaikki aloittavat taatelilla.
Syynä on se, että profeetta Muhammed rikkoi paastonsa niin.
Tämä on siistiä.
Yhdessä syömisessä on jotain… Se on kuin taikaa.
Tuntuu kuin olisin osa jotain suurta.
Jos ajattelee, että maan jokainen moskeija tekee saman,
kyse on miljoonista, jotka syövät luultavasti samoja ruokia.
Koko maailmassa. -Niin.
Suokaa anteeksi kysymykseni. -Toki.
Kun kuulin rukouskutsun, kukaan ei pysähtynyt rukoilemaan.
Miksi? -Oikein hyvä kysymys.
Rukouskutsu on yleensä rukousta varten,
mutta meille tämä on merkki siitä, että paaston voi rikkoa.
Se on syöntikutsu.
Uusi rukouskutsu tulee 15 minuutin päästä, ja kaikki nousevat ylös rukoilemaan.
Ymmärrän. Kertokaa vähän itsestänne. Mitä teette? Millaista elämä on Dubaissa?
Olen ollut Dubaissa neljä vuotta. Työskentelen kemikaalien tuotannossa.
Kemikaalien tuotannossa? -Kyllä.
Kuinka kauan olet asunut täällä? -Synnyin ja vartuin täällä.
Olen yksi 12 prosentista.
Suurin osa Dubaissa asuvista tulee siis jostain muualta.
Kyllä. Maa on kasvanut niin nopeasti,
ettemme voi lisääntyä tarpeeksi nopeasti, joten meidän on tuotava kaikki.
Tarvitsetteko vinkkejä? -Joo.
Menevätkö he moskeijaan rukoilemaan? -Ai, he lähtivät.
He lähtevät yksi kerrallaan. -Menkää.
En halua teille vaikeuksia. Siinä se on. -Meillä on vielä aikaa.
Oli kiva tutustua. -Shukran.
Kiitos. Oli mukava tutustua.
Oli kiva tutustua. -Oli mukava rikkoa paasto kanssasi.
Se oli todella mukavaa. -Oli kiva nähdä.
Hei, Phil.
Tarvitsen apua. En pääse ylös.
Iltapäivää, herrat. Olemme kuluttaneet paljon rahaa valtavan lumivuoren -
rakentamiseen keskelle aavikkoa. Teillä on kaksi tehtävää tänään.
Ensimmäinen tehtävänne on varmistaa, ettei vanhaa miestä seurassanne pelota.
Ja ettei hän loukkaannu, säikähdä tai itke.
Sanoinko jotain hassua? -Joo.
Mikä naurattaa? -Ei mikään.
Toinen tehtävä on pitää älyttömän hauskaa!
Kyllä! -Kyllä.
Logan! DJ! Nyt mentiin!
Oletko tehnyt tämän aiemmin? -Olen.
Sinä ohjaat. -Yy, kaa, koo, nyt.
Jollet ole jo arvannut, Dubaissa ei turhia kitsastella.
Tämä esimerkiksi on yksi maailman suurimmista sisähiihtokeskuksista.
Minulla ei ole koskaan ollut näin hauskaa lumessa ostarilla.
Uudestaan! -Joo!
Kun olen uudessa paikassa, jota en tunne -
ja tiedän, että ruoka on hyvää, tykkään lähteä kierrokselle. Tarvitsen opastusta.
Hankkikaa opas. Siinä ei ole mitään häpeää.
Arva Ahmed johtaa ruokamatkatoimistoa nimeltä Frying Pan Adventures.
Hän näyttää minulle Al Rasin kaupunginosaa.
Tämä on lempiosani Dubaita. Kaupunki on niin kiivastahtinen ja aina muuttuva,
että joskus haluaa rauhoittua.
Täällä voi vain istua alas, juoda kupin chaita ja vain olla.
Tämä kokki Al Naz. Hän on Etelä-Iranista.
Hän on mullistanut yhden suosikkileipäni valmistuksen.
Sen nimi on ragag. Oletko syönyt sitä? -En tiedä.
"Raga" tarkoittaa hyvin laihaa.
Kuin ohukainen? -Aivan, mutta vielä ohuempi.
Tuo on aika kuuma. Tunnen sen täältä. -Kyllä. Asbestikädet, ystäväni.
Se on kuin tyhjä kangas, voit tehdä mitä vaan.
Tykkään munasta. -Muna on aina hyvä.
Useimmissa ruoissamme on myös hyvin hienostunut lisuke, Chips Oman.
Tämä on naapurimaastamme Omanista. -Tässä on mausteita, chilimausteinen.
Lisäämme sen ja sitten kalakastiketta nimeltä mehyawa.
Se on periaatteessa kastiketta säilötystä anjoviksesta. No niin.
Halkaisemme sen kahtia. -Hienoa.
Se on vieläkin kuumaa. -Ei haittaa.
On siinäkin asbestikäsi. -Niin se menee.
Kun kasvaa intialaisessa kodissa… -Olet tottunut tähän.
Kyllä. Kas näin.
Sipsit ovat kuin pääaines.
Emme syö sitä vain välipalana, vaan lisäämme sitä mausteena.
Maistetaan myös hänen teetään.
Makeaa.
Tämän jälkeen tarvitaan hammaslääkäriä.
Näin koko Dubai juo chaita. Kilo sokeria.
Kiitos. Sepas, kokki Al Naz. -Kiitos. Oli mukava tutustua.
Tiedän, että tämä on toinen leipäpaikka, mutta minä vain rakastan leipää.
Terve. Al-salamu alaikum. -Al-salamu alaikum.
Katso. He laittoivat kaiken näytille meille.
He valmistavat kaiken tavallisen leivän työväenyhteisölle.
Monet miehet ovat jättäneet perheensä kotiin ja vaimonsa toiseen maahan.
Nämä ovat kokoontumispaikkoja. Minä tykkään za'atarista ja juustosta.
Za'atar ja juusto. Syö pois. -Maailman grillatut juustoleivät.
Tuo on oikea reaktio.
Arva. -Se on taivaallinen yhdistelmä.
Afgaanit käyttävät Lähi-idän za'ataria ja superprosessoitua juustoa.
Tämä on aivan taivaallista.
Etkö ole huomannut, että taikoja syntyy, kun ristipölytämme kaiken?
Lisäänkö vielä yhden pölytyksen tähän? -Anna palaa.
Tämä tulinen… -Kuin revolverisankari.
Jokaisessa maan iranilaistaloudessa on tätä tulista kastiketta.
Siinä on amerikankotka. -Se on tehty Louisianassa.
Se on pikemminkin etikkainen. Me kutsumme sitä haukkakastikkeeksi.
Haukkakastike. -Se on nyt meidän kastikkeemme.
Siistiä, että teillä on se.
Mitä sanoit työntekijöistä… Kotona kuulee kaikenlaista.
Mutta kuulin täällä myös, että useimmat työntekijät ovat päättäneet -
lähteä maistaan, koska täällä voi ansaita enemmän rahaa, joka lähetetään kotiin.
Isäni tuli Dubaihin, koska hän uskoi,
että täällä oli enemmän mahdollisuuksia kuin kotona.
En väitä, että kaikki, mutta se oli ja on mahdollisuuksien maa monille.
Molemmat leivät olivat herkullisia. Nyt odotan innolla jälkiruokaa.
Mutta sitten hän sanoi: "Arvaa, mikä on hyvää."
Kamelimaitosuklaa.
Sitä ei ole tullut koskaan etsittyä, mutta tässä sitä ollaan.
Olen valmis maistamaan kaikkea.
Älä dissaa ennen kuin maista. -En dissaa.
Minulla on vain kokemuksia kameleista. -No niin.
Kamelinmaito maistuu hieman suolaiselta. -Kyllä.
Se on arvokasta. Lehmä antaa 40 – 60 litraa maitoa päivässä.
Kameli antaa 6–7 litraa maitoa päivässä. -Mutta ne valittavat siitä.
En kommentoi kamelikuningatarressuja.
Ne ovat aavikon laivoja. -Kiusaan niitä.
Maistetaan tätä ensin. -Kiitos.
Tiedätkö, mitä haluan sanoa?
Kamelin maun voi todella erottaa.
Se oli vitsi.
Oikein hyvää suklaata. Ei arvaisi, että se oli arkkivihollisestani.
Tämä on parasta, mitä kamelista on koskaan tullut.
Menemme tänään kokki Gregoiren kanssa Ossianoon Atlantis-hotelliin.
Siellä on ilmeisesti jotain siistiä katsottavaa syödessä.
Se kuulostaa ensin kikkailulta, mutta täällä istuessa se tuntuu lumoavalta.
Olen tuskin koskaan nähnyt akvaariota,
jossa on näin paljon erilaisia kaloja, rauskuja ja haita.
Niinpä. Legendan mukaan siellä on 65 000 eläintä.
Eläimiä on 65 000.
Otan muuten tuon pikkuisen alkupalaksi ja tuon pääruoaksi. Niinkö se toimii?
Lähetän jonkun. Emme voi valitettavasti tehdä sitä.
On tavallaan aika outoa syödä kalaa kalojen edessä.
Käykö koskaan niin, että kun joku syö kalaa, toinen kala huutaa "äiti"?
Kerro itsestäsi. Mistä olet kotoisin?
Ranskasta. Olen Bretagnesta, maan länsiosasta.
Kyllä. -Kaunis, meren innoittama paikka.
Häntä innoittaa myös odottamaton.
Päivällinen alkaa viinillä, joka dekantoidaan kynttilällä saostuman vuoksi,
mikä on hienoa, muttei epätavallista.
Paitsi että viini on alkoholitonta, koska tämä on muslimimaa.
Sitten on kynttilän vuoro.
Kynttilä ei olekaan kynttilä, kuten näet.
Se on hanhenmaksakynttilä. -Ne ovat parhaita.
Näin on. Vaha on tehty valkosuklaasta ja ankanrasvasta.
Terve.
Se on paras viholliseni.
Rakastan sitä. Mutta yritän aina saada vieraan katsomaan ruokaa.
Se on vaikea tehtävä, koska ne haluavat jättää kaiken varjoonsa.
Tämä on kuitenkin herkullista.
Hai!
Yritämme herättää tunteita. Se on hyvin tärkeää.
Herättämäsi tunne on onnea. -Kyllä. Mutta se voi olla pelkoa.
Onko pelko tulossa? -Pikemminkin tuntemattoman pelkoa.
No, pelkäänkin sitä, eli…
Sitten seuraava ruokalaji. -Jaaha, aarrerasia.
Kaikki valmiina?
Nyt sinun pitää laittaa kätesi… -Mitä?
Tietämättä, mitä siellä on. -Ei se mitään.
Heippa.
Onneksi en ollut kovakourainen, koska minulla on kokemusta noista kavereista.
Richard… -Sepä siinä.
Kyse on juuri siitä, ettei tiedä, mitä sieltä löytää.
Kaikki eivät pidä merisiilestä. -Minä pidän.
Koska Chef tarjoaa merisiiliin mangon, merilevän, taimenkaviaarin -
ja kimchi-jäätelön kera, sinäkin pitäisit siitä varmasti.
Onpa se kylmää. Miten ihana ruoka.
Seuraava ruoka on Etelä-Ranskan vanhojen keittojen innoittama.
Mutta esillepano on 2000-luvun Dubaita.
Suola muodostuu. -Kalaan ei ole koskettu.
Fileoimme sen ja poltamme pintaa, jotta öljy vapautuu.
Sitten kaadamme näitä taikajuttuja päälle.
Miten suola muodostui?
Se on taikuutta. En voi kertoa. -Niin on.
Uskomatonta. En ole nähnyt sitä ennen. -Se maistuu lähinnä bouillabaisselta.
Älkää katsoko.
Haloo? Ted, kuuletko minua? -Olenko täällä?
Kuulen sinut. Kuuletko minut?
Yritän kuulla… -Siinä se on!
Hei, Phil. -Onpa kiva nähdä sinut.
Kuinka kauan olet ollut Dubaissa? -Viikon. Oletko ollut täällä?
Ei, en koskaan.
Täällä on paljon erilaisia ihmisiä kaikkialta maailmasta.
Vanhassa osassa kaupunkia on vanhoja toreja.
Sekin on kuin tulevaisuuden kaupunki.
Siellä on myös maailman korkein rakennus, Burj Khalifa, jossa Tom Cruise…
Niin. Richard halusi minun tekevän sen kohtauksen, mutta ilman turvatoimia.
Näet tämän lautasliinan tässä. Laitan sen syliini, koska sain tämän.
Näetkö sen? -Apua, jälkiruokalautanen.
Se on täynnä kaikenlaisia leivonnaisia. Katso tätä. En tiedä, mitä tässä on.
Eikö olekin upea? Se on kuin smurffin kakka.
Tai se laitetaan vauvan nenään imemään limaa.
Maistan sitä. Valmiina?
Voi hyvä luoja. -Onko se jäätelö vai leivonnainen?
Se on kuin kaunis vaahtokarkkikerma, jonka sisällä on vadelmaa. Jestas.
Mitä söit päivälliseksi?
Kävimme kalaravintolassa, ja söin piccata-kanaa.
Kuulostat isältäni. Menimme kalaravintolaan.
Vein hänet Italiaan, Amalfin rannikolle.
Hän kysyi joka paikassa tarjoilijalta: "Saisinko vasikanleikkeen?"
Sanoin, että mikset kokeile ruokia, jotka ovat kuuluisia Italiassa.
"Pidän vasikanleikkeestä." Olin… Sitä ei koskaan ollut missään.
Menimme lopulta yhteen maailman parhaista kalaravintoloista Amalfin rannikolla.
Kaikkialla luki "kalaruokia" isoin kirjaimin.
Kun tarjoilija tuli, pidätin hengitystäni.
Ja isä kysyy: "Saisinko vasikanleikkeen?" Minä räjähdin.
Miksi haluat ehdottomasti…
Tarjoilija sanoi: "Voimme tehdä sen sinulle."
Isä oli… "Kiitos."
En enää kyseenalaistanut häntä. Siksi rakastamme häntä.
Kerrot nyt vitsin. Onko se valmiina?
Kyllä on. -Olen innoissani.
Vanhempi pariskunta menee ystäviensä luo päivälliselle.
Siellä on muutama herrasmies.
Hänen vaimonsa juttelee naisille, ja hän juttelee herrasmiesystävilleen.
He katsovat häntä ja sanovat:
"Näytät upealta. Vaikutat todella terävältä."
Hän sanoo: "Niin olenkin."
"Olen ottanut yhtä lääkettä muistiini, ja se tekee ihmeitä."
Yksi miehistä sanoo: "Sille olisi käyttöä. Mikä sen nimi on?"
Hän sanoo: "Se on…
Voi pojat. Se on…
"Se tuoksuu kauniilta.
Se on kukka, jonka varressa on piikkejä…"
Kaveri kysyy: "Ruusu?" Hän sanoo: "Joo. Ruusu, mikä sen lääkkeen nimi on?"
Täydellistä. Pakko kertoa yksi juttu.
Variaatio siitä on isäni suosikki ja paras vitsi.
Se on todellinen kunnianosoitus hänelle, että ajattelit kertoa sen vitsin.
Siunausta.
Ted, rakastan sinua paljon. Ystäväni, nuku hyvin. Palaan…
Saanko nähdä veljesi kasvot?
En halua, että näet painajaisia, mutta tässä hän on.
Nuorempi? -Paljon nuorempi.
Hän on hyvin komea. -Nyt riittää.
Turvallista matkaa.
Kiitos, ystäväni. Mahtavaa. Se oli Ted Danson!
Illan yhteinen ateria on Al Qbabhissa, joka harvoja Dubain ravintoloita,
josta saa aitoa arabiemiirikuntalaista ruokaa.
Tapaan kaikki uudet ystäväni tältä viikolta.
Täällä ovat myös Peymanin sisko Sahar -
ja Trevor James "The Food Ranger", jos YouTube on tuttu.
Kuulin kehuja paikasta. -Arabiemiirikuntalainen tervehdys.
Nenät koskettavat. -Niinkö?
En tiedä, kestätkö tämän. -Katso omaani.
Hienoa.
Teettekö tekin noin? -Emme.
"Älä tuo sitä lähelleni."
En tiedä, mitä tässä on, mutta olen innoissani.
Tässäkö kaikki? -Ei, tämä on alkuruoka.
Tervetuliaislautanen.
Käymmekö vain kimppuun? Aivan uskomatonta, vain kalaruokia.
Mistä aloitatte? -Isoista katkaravuista.
Käsin. -Selvä homma.
Sitä täytyy nipistää. -Hienoa.
Se on hauskaa ja herkullista.
Kamalasti herkullista ruokaa. Säilöttyä sitruunaa.
Oletko syönyt sitä aiemmin? -Kyllä, Arabian Tea Housessa.
Ensimmäisenä päivänäni.
Jos jäät vielä kymmeneksi päiväksi, et lähde enää.
Niin käy kaikille, jotka tulevat Dubaihin.
He ajattelevat tulevansa vähäksi aikaa, mutta yhtäkkiä onkin mennyt 20 vuotta.
Dubai on historiallisesti ollut paikka, jossa kaikki kohtaavat.
Ehdottomasti. Tämä on paras paikka olla ristirotuinen.
On ihan sama, mistä päin maailmaa tulee. Kaikki sopivat joukkoon.
Ehdottomasti.
Rakastin joka hetkeä.
Ensivaikutelma Dubaista, jos sen läpi ajaisi,
voisi ihmetellä, kuinka paljon rahaa on mennyt rakentamiseen.
Mutta pinnan alta löytyy heti kauniita ihmisiä.
Haluan kiittää teitä, että teitte oloni tervetulleeksi.
Kiitos anteliaisuudesta ja vieraanvaraisuudesta.
Tunnen kaiken sen rakkauden.
Se ei johdu minusta, vaan se on teille luontaista.
Se on ihanaa. En unohda sitä koskaan. Nostan teille lasillisen vettä.
Lasimalja. Niin se menee Dubaissa.
Kas näin. -Se on halalia.
En uskonut, että menisin lomalle Dubaihin -
sen yhden käynnin jälkeen viisi vuotta sitten.
Mitä minä ostarilla teen?
Siitä näkee, miten väärä ensivaikutelma voi olla.
Se on tarinan opetus. Koskaan ei voi tietää.
Tekstitys: Sanna Autere